Die verhoor van die 17-jarige seun wat daarvan verdink word dat hy die Steenkamp-gesin van Griekwastad vermoor het, is Maandag na 'n vlugtige verskyning in die Noord-Kaapse hooggeregshof uitgestel.
Die Noord-Kaapse boer Deon Steenkamp (44), sy vrou Christel (43) en dogter Marthella (14) is op 6 April 2012 op hul plaas Naauwhoek vermoor.
Regter Frans Kgomo het die verhoor tot 21 Oktober uitgestel sonder om 'n rede daarvoor bekend te maak.
Die regspanne van die staat en die seun het vlugtig in die regter se kamer verskyn voor die verhoor begin het.
In die hof het die seun se prokureur, Willem Coetzee, vir uitstel gevra "soos in die kamer ooreengekom". Coetzee het aan Kgomo gesê dat die hof van alle verwikkelinge in kennis gestel sal word sodat alles wat moontlik gedoen moet word, in orde is as die saak in Oktober hervat.
Kgomo het die verhoor uitgestel met addisionele datums vir November en Desember vanjaar.
griekwastad moordverhoor Steenkamp
Foto's: Groot skade vir boere ná veldbrande
Tiener moor glo man met gebreekte bierbottel
In my hart wil ek hê die seun moet onskuldig wees … MAAR !
Kan net weer die grootmoeder en familie sterkte toewens vir dit wat voorlê.
Niks met die berig te doen nie.
Wil net vir Susan van Maroela media sê baie dankie.
Dit werk baie goed.
DANKIE SUSAN en span (Maroela) wie verantwoordelik was vir die verandering aan kommentaar gelewer te word.
Al wat hier gebeur, is dat die beskuldigde net die onafwendbare tydelik uitstel, maar hoe ook al die saak gaan eindig, want nou moet hy willens of onwillens ook met die wete saamleef dat die moorde van die drie Steenkamp familie lede, die direkte oorsaak was vn die Oupa se 3 beroerte aanvalle na die moorde, en die derde beroerte het sy lewe geeis…So,Oupa se dood was indirek ook moord. Dus 4 moorde.